**SAISTOŠIE NOTEIKUMI**

Liepājā

|  |  |  |
| --- | --- | --- |
|  2025. gada \_\_\_\_\_\_\_ |   Nr.\_\_\_\_\_ (prot. Nr.\_\_\_, \_\_\_\_.§) |  |
| **Valsts mērķdotācijas sadales kārtība****interešu izglītības programmu finansēšanai Liepājas valstspilsētas****pašvaldībā** |
|  | *Izdoti saskaņā ar Pašvaldību likuma 44. panta otro daļu*  |

**I.** **Vispārīgie jautājumi**

1. Saistošie noteikumi nosaka valsts budžeta mērķdotācijas (turpmāk – mērķdotācija) sadales kārtību interešu izglītības programmu finansēšanaiLiepājas valstspilsētas pašvaldībā (turpmāk – pašvaldība).
2. Mērķdotāciju piešķir interešu izglītības pedagogu darba samaksai un valsts sociālās apdrošināšanas obligātajām iemaksām.
3. Uz mērķdotāciju var pretendēt šādi interešu izglītības programmu (turpmāk - programma) īstenotāji:
	1. pašvaldības dibināta interešu izglītības iestāde (turpmāk - pašvaldības iestāde);
	2. fiziska persona, kura ir reģistrēta komercreģistrā kā individuālais komersants vai Valsts ieņēmumu dienesta Nodokļu maksātāju reģistrā kā saimnieciskās darbības veicējs, vai juridiskā persona, kas pašvaldībā ir saņēmusi licenci interešu izglītības programmas īstenošanai un programma tiek īstenota pašvaldības administratīvajā teritorijā deklarētajiem vispārējās izglītības iestāžu izglītojamiem (turpmāk – privātais īstenotājs).
4. Lēmumu par mērķdotācijas sadali programmu īstenotājiem pieņem pašvaldības domes izveidota Komisija valsts budžeta mērķdotācijas interešu izglītībai un profesionālās ievirzes izglītībai sadalei (turpmāk – komisija).
5. Programmu īstenošanas pārraudzību veic Liepājas Bērnu un jaunatnes centra attiecīgās jomas izglītības metodiķis.

 **II.** **Mērķdotācijas apmērs**

1. Komisija kārtējā gada jūlijā pieņem lēmumu par sadalei novirzāmās mērķdotācijas apmēru 3. punktā minētajiem īstenotājiem šādās jomās:
	1. zinātnes, tehnoloģiju, vides, inženierzinātņu un matemātikas programmas, tehniskā jaunrade;
	2. kultūrizglītības un jaunatnes darba programmas;
	3. sporta izglītības programmas;
	4. mazākumtautību valodas un kultūrvēstures programmas.
2. Privātajiem īstenotājiem novirzāmās mērķdotācijas apmērs ir līdz 10 procentiem no attiecīgajā gadā pašvaldībai piešķirtās mērķdotācijas summas. Pārējā mērķdotācijas summa novirzāma sadalei pašvaldības iestādēm.
3. Komisija, lemjot par mērķdotācijas apmēru katrai jomai, ievēro šādu procentuālo attiecību no pašvaldībai piešķirtās mērķdotācijas summas:
	1. zinātnes, tehnoloģiju, vides, inženierzinātņu un matemātikas programmām – ievērojot normatīvajā aktā, kas noteic interešu izglītības programmu un valsts nozīmes interešu izglītības iestāžu finansēšanas kārtību, noteikto procentuālo apmēru attiecīgajam mācību gadam;
	2. kultūrizglītības un jaunatnes darba programmām – ne mazāk kā 30 procentu apmērā;
	3. sporta izglītības programmām – ne mazāk kā 20 procentu apmērā;
	4. mazākumtautību valodas un kultūrvēstures izglītības programmām – ievērojot normatīvajā aktā, kas noteic interešu izglītības programmu un valsts nozīmes interešu izglītības iestāžu finansēšanas kārtību, noteikto procentuālo apmēru.
4. Komisija nosaka izglītības metodiķa likmju skaitu pašvaldības iestādē, ievērojot normatīvajos aktos noteikto izglītojamo skaitu, uz kādu nosakāma viena izglītības metodiķa darba likme.
5. Ja attiecīgajā gadā piešķirtās mērķdotācijas apmērs netiek apgūts, komisija var lemt par mērķdotācijas pārdali atbilstoši objektīvai nepieciešamībai starp 3. punktā minētajiem īstenotājiem.
6. Ja saskaņā ar Ministru kabineta rīkojumu par mērķdotāciju sadalījumu janvārim – augustam mērķdotāciju samazina, komisija var samazināt 3. punktā minētajiem īstenotājiem piešķiramās mērķdotācijas apmēru, lēmumu paziņojot trīs darba dienu laikā, izmantojot elektroniskos sakarus.
7. Mērķdotācijas saņemšanai vienā programmas grupā jāuzņem šāds minimālais izglītojamo skaits:
	1. zinātnes, tehnoloģiju, vides, inženierzinātņu un matemātikas programma, tehniskā jaunrade, kā arī programma, kurā ir nepieciešama individualizēta apmācība vai specifiska mācību - treniņa procesa organizācija – seši;
	2. kultūrizglītība un jaunatnes darbs – 10;
	3. sporta izglītības programma - 10;
	4. mazākumtautību valodas un kultūrvēstures programma - 10.
8. Ja programmu īsteno bērniem ar invaliditāti, programmā uzņemamo izglītojamo skaitu nosaka komisija.

**II.** **Mērķdotācijas pieprasīšanas un sadales kārtība pašvaldības dibinātai**

**interešu izglītības iestādei**

1. Pašvaldības dibināta interešu izglītības iestāde līdz kārtējā gada 10. augustam iesniedz Liepājas Izglītības pārvaldē (turpmāk – pārvalde) un komisijā plānoto īstenojamo programmu sarakstu kārtējam mācību gadam (turpmāk – plāns), norādot šādu informāciju: programmas nosaukums, joma, mērķis, grupu skaits, plānotais dalībnieku skaits, iepriekšējā mācību gada izvērtējums, ja attiecināms, vai programmai ir pedagogs. Ja iestāde plāno veikt plānā izmaiņas, tā rakstveidā informē pārvaldi un komisiju vienu mēnesi iepriekš.
2. Komisija lēmumu par mērķdotācijas sadali pašvaldības iestādei pieņem kārtējā gada augustā, ievērojot 8. punktā attiecīgai programmu jomai noteikto minimālo mērķdotācijas procentuālo apmēru.

**III.** **Mērķdotācijas pieprasīšanas un piešķiršanas kārtība privātajam īstenotājam un izlietojuma kontrole**

1. Liepājas Bērnu un jaunatnes centrs kārtējā gada augustā publicē paziņojumu par privāto īstenotāju pieteikšanos mērķdotācijas saņemšanai pašvaldības oficiālajā tīmekļvietnē [www.liepaja.lv](http://www.liepaja.lv/), nosakot termiņu pieteikuma iesniegšanai - 10 dienas.
2. Privātais īstenotājs pieteikumu mērķdotācijas saņemšanai sagatavo un iesniedz tiešsaistē, aizpildot pieteikuma formu Liepājas e-pakalpojumu sistēmā. Privātajam īstenotājam ir tiesības pieteikumam pievienot papildu dokumentus, kurus tas uzskata par būtiskiem pieteikuma izvērtēšanai.
3. Privātais īstenotājs var pretendēt uz mērķdotāciju, ja programmas īstenošanas laiks ir vismaz viens mācību gads, ieskaitot arī brīvdienu laiku.
4. Privātam īstenotājam piešķir mērķdotāciju par ne vairāk kā 30 izglītojamiem katrā no 6. punktā noteiktajām programmu jomām un ne vairāk kā par 10 mēnešiem mācību gadā, ieskaitot brīvdienu laiku.
5. Komisija 10 dienu laikā pēc pieteikumu iesniegšanas termiņa beigām:
	1. izskata visiem administratīviem vērtēšanas kritērijiem atbilstošos pieteikumus, novērtējot to atbilstību kvalitatīviem vērtēšanas kritērijiem (pielikumā). Mērķdotācijas piešķiršanai virza pieteikumus, kuri pēc kvalitatīviem vērtēšanas kritērijiem ir saņēmuši ne mazāk kā astoņus punktus. Punktu skaitu nosaka, dalot klātesošo komisijas locekļu piešķirto punktu summu ar komisijas locekļu skaitu;
	2. pieņem lēmumu par mērķdotācijas sadali kārtējam mācību gadam privātajiem īstenotājiem, kuru pieteikumi atbilst noteiktajiem vērtēšanas kritērijiem. Mērķdotāciju pieejamā finansējuma ietvaros piešķir secīgi, sākot ar pieteikumu, kas ir saņēmis augstāko punktu skaitu. Ja vairāki pieteikumi saņēmuši vienādu punktu skaitu, finansējumu piešķir pieteikumu iesniegšanas secībā, sākot ar agrāk saņemto.
6. Komisijas lēmumu trīs darba dienu laikā paziņo privātajam īstenotājam, izmantojot elektroniskos sakarus un nosūta Liepājas Bērnu un jaunatnes centram.
7. Liepājas Bērnu un jaunatnes centrs 10 dienu laikā pēc komisijas lēmuma par mērķdotācijas piešķiršanu pieņemšanas slēdz līgumu ar privāto īstenotāju par mērķdotācijas saņemšanu programmas īstenošanai attiecīgajā periodā. Ja līgums starp abām pusēm netiek noslēgts noteiktajā termiņā, komisijas lēmums par mērķdotācijas piešķiršanu zaudē spēku.
8. Privātajiem īstenotājiem ir pienākums samazināt vecāku līdzmaksājumu vienam izglītojamajam mēnesī atbilstoši piešķirtās mērķdotācijas apmēram.
9. Privātie īstenotāji līdz kārtējā gada 10. janvārim un 10. septembrim iesniedz atskaiti Liepājas Bērnu un jaunatnes centram par piešķirtā finansējuma izlietošanu.
10. Ja privātais īstenotājs piešķirto finansējumu izlieto neatbilstoši mērķim vai tiek konstatēti citi būtiski pārkāpumi, komisija pieņem lēmumu par programmas finansēšanas pārtraukšanu un par neatbilstoši izlietotā finansējuma atgūšanu.

|  |  |
| --- | --- |
| Priekšsēdētājs |  Gunārs Ansiņš  |

Pielikums

Liepājas valstspilsētas pašvaldības

domes 2025. gada \_\_. \_\_\_\_\_\_\_\_\_

saistošajiem noteikumiem Nr. \_\_

1. **Administratīvie vērtēšanas kritēriji**

|  |  |  |
| --- | --- | --- |
| **Nr.p.k.** | **Kritērijs** | **Vērtēšanas sistēma (punkti)****atbilst – 1 punkts****neatbilst – 0 punkti** |
| 1.1. | Pieteikums iesniegts paredzētajā kārtībā un termiņā | jā ​​– atbilst administratīvajam kritērijamnē – neatbilst administratīvajam kritērijam |
| 1.2. | Pretendents ir fiziska persona, kura ir reģistrēta komercreģistrā kā individuālais komersants vai Valsts ieņēmumu dienesta Nodokļu maksātāju reģistrā kā saimnieciskās darbības veicējs, vai juridiskā persona, kas pašvaldībā ir saņēmusi / *vai apliecina licences saņemšanu 30 dienu laikā* programmas īstenošanai | jā ​​– atbilst administratīvajam kritērijamnē – neatbilst administratīvajam kritērijam |
| 1.3. | Pretendents nav valsts vai pašvaldības iestāde vai kapitālsabiedrība | jā ​​– atbilst administratīvajam kritērijamnē – neatbilst administratīvajam kritērijam |
| 1.4. | Pretendentam pieteikuma iesniegšanas dienā nav valstij maksājamo nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, izņemot gadījumus, ja ir noslēgta vienošanās par nodokļu parādu apmaksas grafiku | jā ​​– atbilst administratīvajam kritērijamnē – neatbilst administratīvajam kritērijam |
| 1.5. | Programmas īstenošanas adrese ir norādīta Liepājas administratīvajā teritorijā | jā ​​– atbilst administratīvajam kritērijamnē – neatbilst administratīvajam kritērijam |
| 1.6. | Pretendents pieteikumā norādījis tikai un vienīgi izdevumus pedagoģiskā personāla darba samaksai un valsts sociālās apdrošināšanas obligātajām iemaksām | jā ​​– atbilst administratīvajam kritērijamnē – neatbilst administratīvajam kritērijam |

1. **Kvalitatīvie vērtēšanas kritēriji**

|  |  |  |
| --- | --- | --- |
| **Nr.p.k.** | **Kritērijs** | **Vērtēšanas sistēma (punkti)** |
| 2.1. | Pretendentam ir iepriekšēja pieredze | **1** – nav vispār vai nav saistīta ar interešu izglītību**2** – interešu izglītībā |
| 2.2. | Mērķauditorija ir bērni un jaunieši vecumā no 3-25 gadiem | **0** – neatbilst**1** – atbilst |
| 2.3. | Programmas satura apraksts | **0** – aprakstā trūkst detalizēta izklāsta un minimāli atbilst programmas mērķa sasniegšanai**1** – apraksts ir daļēji izklāstīts, nevar gūt pilnīgu priekšstatu par programmas mērķi, saturu un plānotajiem rezultātiem**2** – apraksts ir skaidri aprakstīts un pamatots, aktivitāšu kopums vērsts uz mērķa sasniegšanu |
| 2.4. | Dalībnieku skaits vienā grupā | **0** – skaits nav norādīts**1** – minimālais dalībnieku skaits**2** – dalībnieku skaits pārsniedz minimālo  |
| 2.5. | Pretendents piedāvā jaunu, inovatīvu vai līdz šim maz pārstāvētu piedāvājumu realizēšanu Liepājā | **0** – programmas apraksts nesatur pietiekamu faktoloģisku informāciju par atbilstību jaunam, inovatīvam un maz pārstāvētām piedāvājumam**1** – programmas apraksts satur faktoloģisku informāciju par vismaz vienu aspektu - jauns, inovatīvs vai maz pārstāvēts  |
| 2.6. | Programmas īstenošanas vieta | **1** – programmas īstenošana paredzēta pilsētas centrā (Vecliepāja) **2** – programmas īstenošana paredzēta ārpus pilsētas centra (jebkurā citā no 9 mikrorajoniem) |
| 2.7. | Izcilības veicināšana vietējā, nacionālā un/vai starptautiskā līmenī | **0** – programmas aprakstā izcilības veicināšana dalībnieku dalībai nav paredzēta vai nav norādīta**1** – programmas aprakstā izcilības veicināšana dalībnieku dalībai paredzēta vietējā līmenī**2** – programmas aprakstā izcilības veicināšana dalībnieku dalībai paredzēta nacionālā un/vai starptautiskā līmenī |
| 2.8. | Iekļaujošās izglītības (darbs ar bērniem un jauniešiem ar speciālām vajadzībām vai sociālās atstumtības riskiem) principu ievērošana | **0** – nav paredzēta vai nav norādīta**1** – vispārīgi minēta atvērtība dažādām mērķgrupām, bez konkrētības**2** – ir paredzēts, aprakstā konkrēti aprakstīts, norādīti pielāgojumi |
| 2.9. | Pakalpojuma īstenošanas kapacitāte (cilvēkresurss, materiāltehniskā bāze esošā)  | **1** – Pretendents jauns pakalpojuma sniedzējs, kapacitāti plāno stiprināt pēc mērķdotācijas saņemšanas**2** – Pretendentam ir īstenošanas kapacitāte, jo neatkarīgi no mērķdotācijas jau ir kapacitāte cilvēkresursā un iegādāta materiāltehniskā bāze |
| 2.10. | Līdzšinējā publicitāte, tēls | **1** – Par pretendentu publiskajā telpā nav pieejama informācija vai tā ir pieejama tikai par pēdējā gada aktivitātēm**2** – Par pretendentu publiskajā telpā regulāri pieejama informācija, kas aptver ilgāku laika periodu nekā viens gads |
| 2.11. | Programmas apguves apjoms | **1** – viena nodarbība nedēļā grupai **2** – vismaz divas reizes nedēļā grupai |